- Hindi News
- National
- अधिकारियों की लापरवाही से हुई एग्जाम में जमकर नकल, सिर्फ 7 को पकड़ पाई टीम
अधिकारियों की लापरवाही से हुई एग्जाम में जमकर नकल, सिर्फ 7 को पकड़ पाई टीम
मंगलवारसे हरियाणा स्कूल शिक्षा बोर्ड के 10वीं 12वीं क्लास के एग्जाम शुरू हो गए। सेंटर की जानकारी छात्रों को दे दी गई थी। लेकिन एडमिट कार्ड पर जो स्कूल के एड्रेस प्रिंट किए गए थे वे भी अधूरे थे, जिसके चलते अनेक छात्रों को सेंटर पर पहुंचने में दिक्कत हुई। नकल रोकने के लिए जिला प्रशासन द्वारा पुख्ता इंतजाम करने के दावे किए गए थे लेकिन इसके बावजूद भी नकलची सक्रिय रहे। हालांकि फ्लाइंग टीम स्कूलों में चैकिंग करती रही, लेकिन टीम के हत्थे महज 7 छात्र ही पकड़े गए, जिन पर केस बनाए गए।
जिले में बोर्ड परीक्षा को लेकर 63 केंद्र बनाए गए। इन केंद्रों पर करीब 30 हजार छात्रों ने परीक्षा दी। सुबह की शिफ्ट में 10वीं और दोपहर की शिफ्ट में 12वीं कक्षा की अंग्रेजी (नियमित री-अपीयर) की परीक्षा हुई। परीक्षा शुरू होने से दो घंटे पहले ही प्रश्नपत्रों का वितरण सेंटरों के लिए किया गया। उधर, परीक्षा शुरू होने के दस मिनट बाद तक ही एंट्री मिलने की जानकारी के बाद समय से पहले ही परीक्षार्थी केंद्र तक पहुंच गए थे। परीक्षार्थियों के साथ आए अभिभावकों का भी केंद्रों के बाहर जमघट लगा रहा। परीक्षा को लेकर स्कूलों के बाहर धारा-144 लागू की गई थी, लेकिन नकल करने वाले परीक्षार्थियों के लिए कई जगहों पर बाहरी छात्र मुस्तैद दिखे। इस दौरान कुछ स्थानों पर छात्रों ने नकल की। हालांकि चैकिंग के दौरान 7 नकलची ही टीम के हत्थे चढ़े। बोर्ड अधिकारियों के अनुसार टीम के हत्थे चढ़े सातों नकलची सीनियर सेकंडरी क्लास के हैं।
गलतपते से हुई स्टूडेंट्स को परेशानी
एडमिटकार्ड में गलत स्कूल पता प्रिंट होने की वजह से छात्र परेशान रहे। यह दिक्कत 12वीं क्लास में अधिक देखने को मिली। एडमिट कार्ड पर सेक्टर-7 स्थित गवर्नमेंट स्कूल की जगह ओल्ड डीएलएफ का पता दिया गया। जब छात्र वहां परीक्षा देने पहुंचे तो पता चला कि परीक्षा केंद्र यहां नहीं है।
परीक्षा निरीक्षक की मदद से उन्हें पता चला कि उनका परीक्षा केंद्र दूसरी जगह है। वाहट्सएप पर भेजी फोटो वीडियो प्रश्नपत्र सेंटर में पहुंचने के बाद इसे ओपन करने की वीडियो बनाई गई इसकी फोटो भी खींची गई।
इस वीडियो फोटो को बोर्ड द्वारा जारी किए गए व्हाट्सएप नंबर पर भेजी गई। प्रश्नपत्र के पैकेट की सील खुलने के बाद तय समय पर परीक्षा शुरू हुई।
जमकरफेंकी गई नकल की पर्चियां
गवर्नमेंटसीनियर सेकंडरी स्कूल में दो सेंटर बनाए गए। इस सेंटर में छात्रों के बैठने की पर्याप्त व्यवस्था नहीं थी। यहां दो क्लासरूम के बाहर छात्रों को जमीन पर बैठाया गया। यहां टीचर्स के मोबाइल फोन जमा नहीं कराए गए, जिसके चलते एग्जाम के दौरान उनको मोबाइल पर बात करते देखा गया। हालांकि यहां मेन गेट पर पुलिस की व्यवस्था की गई थी, बावजूद इसके नकल की पर्चियां सेंटर में फेंकी जा रही थीं। एग्जाम का पहला दिन होने के चलते यहां टीमें सक्रिय रहीं, जो समय-समय पर चेकिंग करती मिली, लेकिन टीमें इन नकल कराने वालों को पकड़ने में नाकामयाब रहीं।
10वींका आसान, 12वीं का कठिन रहा प्रश्नपत्र
मंगलवारको छात्रों को चार सेट में प्रश्नपत्र दिए गए। आसपास बैठने वाले छात्रों के पास अलग-अलग प्रश्नपत्र दिए गए। 10वीं क्लास के छात्रों का प्रश्नपत्र आसान रहा, लेकिन 12वीं क्लास के छात्रों का प्रश्नपत्र थोड़ा कठिन रहा। छात्रों ने बताया कि 12वीं कक्षा की परीक्षा के पार्ट-ए में कांम्प्रिहेंशन थोड़ी कठिन थी। जबकि पार्ट-बी औसत रहा। 10वीं के छात्रों ने बताया कि जो प्रश्न पूछे गए थे वे सभी आसान थे, जिसके चलते समय पर सभी प्रश्नों के जवाब दे दिए।
गुड़गांव. राजकीयवरिष्ठ माध्यमिक विद्यालय में नकल करवाने के लिए दीवार पर चढ़े बच्चे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva